เฮ! กกพ.ใจดีลดค่า Ft ลง 4 สต.ต้นปีหน้า
เฮ! กกพ.ใจดีลดค่า Ft งวด ม.ค.-เม.ย. 60 ลง 4 สต. มาที่ -37.29 สต./หน่วย เพื่อลดภาระแก่ผู้บริโภคช่วงปีใหม่-รองรับความผันผวนของราคาเชื้อเพลิงในช่วงกลางปีหน้า
21 ธ.ค. 2559

นายวีระพล จิรประดิษฐกุล กรรมการกำกับกิจการพลังงาน (กกพ.) ในฐานะโฆษก กกพ. เปิดเผยว่า ที่ประชุมฯ มีมติให้ปรับค่า Ft งวดเดือน ม.ค.-เม.ย.60 ลดลง 4 สตางค์/หน่วย ทำให้ค่า Ft มาอยู่ที่ -37.29 สตางค์/หน่วย แม้ต้นทุนค่าเชื้อเพลิงเพิ่มขึ้น ทั้งนี้ เพื่อลดภาระแก่ผู้บริโภคในช่วงปีใหม่ ขณะเดียวกัน เป็นการสะสมเงินไว้ส่วนหนึ่งเพื่อรองรับความผันผวนของราคาเชื้อเพลิงที่จะเกิดขึ้นในช่วงกลางปีหน้า
                